CELEX: 62011TN0380
Language: el
Date: 2011-07-15 00:00:00
Title: Υπόθεση T-380/11: Προσφυγή της 15ης Ιουλίου 2011 — Παλίρροια Σουλιώτης κατά Επιτροπής

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/29
            
         Προσφυγή της 15ης Ιουλίου 2011 — Παλίρροια Σουλιώτης κατά Επιτροπής
   (Υπόθεση T-380/11)
   2011/C 282/60
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ανώνυμη Βιοτεχνική και Εμπορική Εταιρία Κατασκευής Κονσερβών — Παλίρροια Σουλιώτης AE (Ψαχνά, Ελλάδα) (εκπρόσωπος: Σ. Παππάς, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 447/2011 της Επιτροπής, της 6ης Μαΐου 2011, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία (ΕΕ 2011 L 122, σ. 63), και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της η προσφεύγουσα προβάλλει τρεις λόγους.
   
               1)
            
            
               Με τον πρώτο λόγο η προσφεύγουσα προβάλει ότι η Επιτροπή παρέβη ουσιώδη τύπο καθόσον παρέλειψε να διαβουλευθεί με την επιτροπή ονοματολογίας. Επιπλέον, η Επιτροπή παρέλειψε να λάβει υπόψη τη γνωμοδότηση που υπέβαλε η προσφεύγουσα.
            
         
               2)
            
            
               Με τον δεύτερο λόγο η προσφεύγουσα προβάλει ότι η Επιτροπή υπερέβη τις εξουσίες που της απονέμει το άρθρο 9 του κανονισμού 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ 1987 L 256, σ. 1).
            
         
               3)
            
            
               Με τον τρίτο λόγο η προσφεύγουσα προβάλει ότι η Επιτροπή υπέπεσε σε πλάνη περί το δίκαιο καθόσον υπήγαγε τα κονσερβοποιημένα ντολμαδάκια με αμπελόφυλλα στον κωδικό ΣΟ που αναφέρεται στο παράρτημα του προσβαλλόμενου κανονισμού.